Anna-Liisa Leppänen

Anna-Liisa Leppänen (s. 1929 tai 1930) valittiin Miss Suomeksi vuonna 1947. Hän myös sijoittui toiseksi Miss Eurooppa -kilpailussa 1948.

Leppänen oli Miss Suomeksi tullessaan 17-vuotias ja opiskeli Oopperan balettikoulussa. Ennen Miss Suomi -kilpailua hänet oli valittu Miss Pihlajasaareksi.

Miss Eurooppa -kilpailu, johon Leppänen osallistui, oli ensimmäinen toisen maailmansodan jälkeen. Leppäsen oli tarkoitus esiintyä perinteisen suomalaisen musiikin soidessa, mutta orkesterille oli toimitettu väärät nuotit, ja niinpä häntä säesti ryyppylaulu ”Jos kaikki Suomen järvet viinaksi muuttuis”.

Leppänen sai myöhemmin ainakin kaksi tytärtä. Hän vetäytyi julkisuudesta noin 50-vuotiaana.

Lähteet 

Miss Suomi -kilpailun voittajat
1900-luvulla syntyneet
Syntymävuosi puuttuu
Mahdollisesti elävät henkilöt